CELEX: C2005/193/28
Language: et
Date: 2005-08-06 00:00:00
Title: Kohtuasi C-237/05: Euroopa Ühenduste Komisjoni 30. mai 2005. aasta hagi Kreeka Vabariigi vastu

6.8.2005   
            
            
               ET
            
            
               Euroopa Liidu Teataja
            
            
               C 193/18
            
         Euroopa Ühenduste Komisjoni 30. mai 2005. aasta hagi Kreeka Vabariigi vastu
   (Kohtuasi C-237/05)
   (2005/C 193/28)
   Kohtumenetluse keel: kreeka
   Euroopa Ühenduste Komisjon esitas 30. mail 2005 Euroopa Ühenduste Kohtule hagi Kreeka Vabariigi vastu. Hageja esindajad on M. Patakia ja X. Lewis, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tunnistada, et seoses pädevate ametiasutuste tegevusega, mis puudutab teravilja kasvatajate taotluste/ selgituste täitmist ja kogumist, sh Integreeritud Haldus- ja Kontrollsüsteemi raames aastal 2001, siis on Kreeka Vabariik rikkunud nii direktiivi 92/50/EMÜ (1), eelkõige artikli 3 lõiget 2, artiklit 7, artikli 11 lõiget 1 ning artikli 15 lõiget 2, kui ka läbipaistvuse põhimõtet;
            
         
               —
            
            
               mõista kohtukulud välja Kreeka Vabariigilt.
            
         Õiguslikud alused ja peamised argumendid
   Komisjon sai teate, mis puudutas mitmete teenuste osutamist käsitleva raamkokkuleppe ja selle rakenduslepingute sõlmimist suunatud hanke vormis PASEGES'iga (2) seoses Integreeritud Haldus- ja Kontrollsüsteemi rakendamisega põllumajandussektoris aastal 2001.
   Euroopa Kohtu kohtupraktika valguses leidis komisjon, et Kreeka ametiasutused oleksid pidanud kohaldama avaldamis- ja menetlusnorme, mis on sätestatud direktiivi 92/50 lisades III, IV, V ja VI.
   Lisaks leiab komisjon, et Kreeka Vabariik ei tõendanud põhjuste olemasolu seoses erandiga direktiivi 92/50/EMÜ artikli 11 lõike 3 punkti b tähenduses ning teiseks, ta klassifitseeris ebaõigesti asjaomased teenused direktiivi lisas IB sätestatud teenustena.
   Teise võimalusena, komisjon märgib, et liikmesriigid ei ole vabastatud kohustusest säilitada avaldamist teatud tasemel isegi siis, kui tegemist on direktiivi lisas IB sätestatud teenustega.
   Lõpuks nendib komisjon, et antud asjas ei ole lisaks Kreeka Vabariigi ja komisjoni vahelise kestva arvamuste ebakõlale seoses direktiivi vaidlusaluste sätete tõlgendamisega vastupidiselt Kreeka Valitsuse kinnitusele tegelikkuses tagatud direktiivi kohaldamine.
   Sellest tulenevalt on komisjon seisukohal, et Kreeka Vabariik on rikkunud nii direktiivi 92/50/EMÜ artikli 3 lõiget 2, artiklit 7, artikli 11 lõiget 1 ning artikli 15 lõiget 2 kui ka läbipaistvuse põhimõtet.
   
      (1)  EÜT L 209, 24.7.1992, lk 1–24.
   
      (2)  Pannellinia Synomospondia Enoseon Georgikon Synetairismon.